Buong Teksto ANG BINIBINING TUMALO SA HARI Ang kwento natin ngayon ay pinamagatang "Ang Binibining Tumalo sa Mahal na Hari" mula sa Ang Mga Kuwento ni Lola Basyang ni Severino Reyes na muling sinalaysay ni Christine S. Bellen at babasahin nina Jaya Jacobo, Missy Maramara, Jethro Tenorio, at Joseph Dela Cruz. Noong unang panahon sa isang kaharian sa Tundo ay mayroong dalagang balita sa ganda at talino. Anak si Sharay ni Tasan na isa sa mga utusan ng hari. Maraming binatang nanliligaw sa kanya at isa na rito ang anak ni Datu Abdul. Alam ba ninyong bawal dati na magkapangasawahan ang dalawang taong hindi magka uri sa lipunan? Ngunit hindi mapigilan ng datu ang pangingibig ng kanyang anak kay Sharay. "Hindi po lamang kagandahan niya ang nakabibighani sa akin kundi pati na ang kanyang mabuting ugali at katalinuhan," sabi ng prinsipe sa datu. Nabuo ang isang plano sa datu. Dadaanin niya sa pagsubok ang binibini. Inutusan niya si Lamukot. "Hindi ito dapat malaman ng ninuman," utos ng datu. Nanginig sa takot si Lamukot. Para na rin kasi niyang anak si Sharay dahil anak ito ng kaibigan niyang si Tasan. Masiglang sumalubong si Sharay kay Lamukot nang makita ito sa bungad ng kanilang bahay. Sandaang Salaysay: Ang Mga Kuwento ni Lola Basyang: Ang Binibining Tumalo sa Hari
"Ipinag-uutos ng mahal na datu na lutuin mo raw ang pipit na ito ng labindalawang putahe. Kamatayan ang parusa kapag hindi mo nasunod ang utos," parang kinurot ang puso ni Lamukot sa dalang balita. Hindi naman napawi ang sigla ng binibini. Tinanggal niyo ang payneta sa buhok saka inabot kay Lamukot. "Pakisabi sa mahal na datu na gawin muna niyang labindalawang pinggan at panandok ang aking payneta upang mapaglagyan at maipangkuha ng labindalawang putahe ng pipit na lulutuin ko," sagot ni Sharay. Muling pinabalik ng datu si Lamukot kinabukasan. "Ipinag-uutos ng mahal na dati na ipagpalit mo ng ginto ang tupang ito ngunit ibalik sa kanya ng buhay pagkatapos," parang nasasamid na sabi ni Lamukot. Kinabukasan, inahitan ni Sharay ng balahibo ang tupa. Ipinagbili niya ang balahibo kapalit ng isang garapitang ginto. Pagkatapos ay nagtungo siya sa kaharian ng datu upang isauli ang tupa at ibigay ang ginto. Humanga ang datu sa katalinuhan ng binibini. Ngunit hindi pa doon nagtapos ang kanyang pagsubok. "May sakit ang datu at nangangailangan ng gatas ng lalaking kalabaw para siya ay gumaling. Ikaw, Sharay, ang napili niyang maghanap nito," pinagpapawisan si Lamukot sa matinding utos ng datu. Samantala, nagpasabi noon ang datu sa buong kaharian na walang sinumang maliligo at maglalaba sa ilog kinabukasan dahil maliligo siya. Nang gabing iyon, kinatay ni Sharay ang alagang baboy sa banig ng kanyang ama. Maagang-maaga kinabukasan ay nagtungo na siya sa ilog upang labhan ang banig na puno ng dugo. Galit na galit ang datu nang umagos sa kanyang pinagliliguan ang dugo. Ipinag-utos niyang hulihin ang taong naglalaba. Nagulat siya nang si Sharay ang nadakip ng mga guwardiya. Sandaang Salaysay: Ang Mga Kuwento ni Lola Basyang: Ang Binibining Tumalo sa Hari
"Ano ang dahilan at naglalaba ka ng banig? Hindi mo ba alam na ipinagbawal ko ang paglalaba at paliligo ngayon?' sabi ng datu. "Paumanhin po, mahal na Datu Abdul. Ngunit hindi ko dapat ipagpaliban ang paglalaba ng banig na pinanganakan ng aking ama," mahinahong sagot ni Sharay. "Hindi maaring manganak ang lalaki!" nanlaki ang butas ng ilong ng datu sa katwiran ng binibini. "Kung gayon po, hindi rin maaring magkaroon ng gatas ang lalaking kalabaw," sagot ni Sharay. Hindi nakaimik ang datu. Pumalakpak ng malakas si Lamukot pati na rin ang mga guwardiya. Ibinigay ni Datu Abdul ang kanyang basbas upang maipakasal si Sharay sa prinsipe. Alam niyang magiging katuwang ng kanyang anak ang matalinong binibini sa maayos na pamamalakad ng kanilang bayan. *** Pinagkuhanan: Ang Mga Kuwento ni Lola Basyang ni Severino Reyes. Ang Binibining Tumalo sa Mahal na Hari. Muling isinalaysay ni Christine S. Bellen. 2005. Anvil Publishing. Mga Kasalukuyang Kwento sa Serye Sa Ingles Sa Filipino The Monkey and the Turtle Sun and Moon Sagacious Marcela The Story of our Fingers Why the Cow's Skin is Loose on the Neck The Lost Necklace Why Cocks have Combs on their Head The Light of The Fly The Snail and The Deer Why Dogs Wag Their Tails Ang Pagong at ang Matsing Ang mga Paglalakbay ni Juan Ang Pinagmulan ng Daigdig (Si Malakas at si Maganda) Ang Unang Unggoy Ang Alamat ng Palay Ang Pinagmulan ng Lamok Kung Paano Yumaman si Jackyo Ang Anting-anting ni Manuelito Ang Gamugamo at Ang Liwanag Kung Bakit Gusto ng Bagobo ang Pusa Sandaang Salaysay: Ang Mga Kuwento ni Lola Basyang: Ang Binibining Tumalo sa Hari
Mga Kuwentong Pampasko: Adarna House: The Poor Man who Became King The Sultan with a Heart of Stone Buking si Santa Istatriray: Ang Bituing may Buntot Alamat ng Puto-Bumbong Felice, Noel, and the Christmas Day Disaster Bakit Matagal ang Sundo ko? Why is Mommy Late? Asul na Araw Blue Day Ano'ng Gupit Natin Ngayon? How would you like your haircut today? Sampung Magkakaibigan Ten Friends Ang Pambihirang Sombrero The Amazing Hat Ang Mga Kuwento ni Lola Basyang ni Severino Reyes (Anvil Publishing) Ang Pitong Tanga Rosamistica Ang Mahiwagang Biyulin Ang Binibining Tumalo sa Hari Labindalawang Masasayang Prinsesa Tahanan Books Ang Babaeng Nahulog Mula sa Langit at Iba Pang Kuwentong-bayan Pulo ng Digmaan: Alamat ng Pulo Apo The Termite Queen and other Classic Philippine Earth Tales Volcano of Love and Death Abangan ang iba pang kwento sa seryeng podcast na ito. ACKNOWLEDGEMENTS Areté Ma. Mercedes Rodrigo Ricardo Abad Executive Producers D Cortezano Producer John Robert Yam Overall Sound Designer Harold André Santos Theme Music Composer Justine Ray Santos Episode Sound Designer John Robert Yam Nilo Beriarmente Sound Engineers Sandaang Salaysay: Ang Mga Kuwento ni Lola Basyang: Ang Binibining Tumalo sa Hari
Ivy Baggao Talent Coordinator and Production Associate Jethro Nibaten Adrienne Ungriano Rey Sotto Duane Ligot Ralph Joseph Adarlo Carlos Hombrebueno Sound Design and Technical Team Arielle Acosta Vannessa Reventar Logistical Support Ross Du Illustrator Arielle Acosta Lazir Caluya Brand Developers Dreamlist Digital Web developers Jaya Jacobo Assistant Professor, Departmentof Filipino Missy Maramara Assistant Professor, Department of Fine Arts Jethro Teneorio Assistant Professor, Department of Filipino Joseph Dela Cruz Junior Teacher, Subject Area Coordinator for Filipino, ASH (voice actors for the episode) Sandaang Salaysay: Ang Mga Kuwento ni Lola Basyang: Ang Binibining Tumalo sa Hari